Taliansko

* Napriek tomu, že bolo na strane víťazov bolo nespokojné s výsledkami vojny a územnými ziskami. Okrem iného žiadalo oblasť Chorvátska (Dalmáciu), kde však žilo minimum Talianov a navyše to bolo územie za morom. Taliansko zaostávalo naďalej- chudobná agrárna krajina, priemysel sa rozvíjal len na severe. Vznikajú masové štrajky roľníkov a robotníkov, ktorých viedli nacionalisti alebo socialisti, nedokázali však nič vyriešiť. Potrebovali razantnú vedúcu osobnosť, ktorou sa stal Benito Mussolini. Po odchode zo socialistickej strany založil v roku 1921 fašistickú stranu, tým, že spojil bojové zväzky „fasci“, ktoré predtým vznikali po celej krajine. Strana mala aj polovojenské bojové oddiely- Čierne košele alebo Čiernokošeľníkov. Vojensky bola cvičená aj mládež. Mussolini sa k moci dostal legálne, tzv. Pochodom na Rím“, keď ho kráľ Viktor Emanuel III. vymenoval na miesto odvolaného predsedu vlády. Fašizmus sa tak naplno rozmohol, boli zakázané ostatné politické strany, odstránili sa občianske práva a slobody, bolo kontrolované súdnictvo a školstvo…

Benito Mussolini

* Výchovy sa mu dostalo v saleziánskom kláštore, neskôr v učiteľskom inštitúte vo Forli
* Vo veku 17 rokov, roku 1900, vstúpil do Talianskej socialistickej strany (PSI)
* 1919- prvé fašistické hnutie v Európe- Fasci di combattimento (Bojové zväzky)- jeho priaznivci v čiernych košeliach úspešne prerušili štrajky v priemysle a vytlačili socialistov z ulíc
* 1921- bol spolu s 34 ďalšími fašistami zvolený do parlamentu a na konci roka založil Národnú fašistickú stranu
* Po nezhodách medzi ľavicou a pravicou uskutočnil tzv. „pochod na Rím“, kde sa prezentoval ako jediný muž schopný nastoliť poriadok a kráľ Viktor Emanuel III. ho požiadal o vytvorenie vlády- nový režim bol budovaný v znamení teroru
* 1926- zrušil parlamentnú demokraciu a presadil svoju osobnú autoritu „Duce“ vo všetkých odvetviach riadenia štátu- zaviedol prísnu cenzúru a uviedol do chodu výkonnú propagandistickú mašinériu, v ktorej sám vyberal šéfredaktorov novín
* 1937- spojil sa s A. Hitlerom, ktorého napodobnil aj vo vydaní antisemitských zákonov
* 27.apríla zajatý v dedine Dongo pri Comskom jazere talianskymi partizánmi. Tí ho na druhý deň zastrelili spolu s milenkou.